Ճիշտ է, մենք միշտ էլ իրավունք ունենք մտահոգվելու, որ Մինսկի խմբի հետ բանակցող մեր ներկայացուցիչները կարող են ճնշման ներքո որոշ չափով զիջել դիրքերը, սակայն դա վերաբերում է բոլոր գործիչներին, ոչ միայն Նիկոլին, որը վստահ ենք, երբեք չի իջնի զիջումների սերժական մակարդակին, հանդես չի գա հանրային կամքին հակառակ հայտարարություններով և չի փորձի սեփական ժողովրդին քարոզչական մշակման ենթարկել հանուն պարտադրվող ստորացուցիչ պարտվողականության։ Ավելին, անձամբ ես և շատերս հույս ունենք, որ շուտով կկարողանանք համոզել ձևավորվելիք նոր կառավարությանը՝ Արցախը այսուհետ ընկալել որպես Հայաստանի անբաժան մաս, դադարեցնել այն Հայաստանից բաժանող կեղծ֊դիվանագիտական հռետորաբանությունը և վերականգնել արցախաբնակ ՀՀ քաղաքացիների ՀՀ ԱԺ ընտրությանը մասնակցելու սահմանադրական իրավունքը, որից նրանք զրկված են եղել 1995֊ից, այդ թվում «ղարաբաղյան» կոչված կլանի իշխանության բոլոր տարիներին։